**Et reflekterende miljø**

* Find et eksempel fra dit arbejde, der beskriver refleksion i handling. Fortæl en anden eller en gruppe om dette eksempel, og lyt til de andres eksempler. Kan I afdække et mønster i de fortalte eksempler? Er der nogle fælles karakteristika eller mønstre? Hvilke spørgsmål kan disse observerede mønstre gøre jer nysgerrige på? Hvilke bagvedliggende antagelser er på spil her? (Er det for eksempel ofte drenge, der er involveret i situationer, som kalder på refleksion? Handler det ofte om en særlig slags konflikt? Er det ofte de samme omstændigheder/tidspunkter?)
* Find eksempler på situationer, hvor det lykkedes jer at skabe et reflekterende miljø.
* Hvornår er det udfordrende at skabe et reflekterende miljø? Hvor kunne det være befordrende?
* Hvad kunne skabe et mere reflekterende miljø?
* Forestil dig, at du og dine kolleger har et kvarter til at reflektere. Hvad ville befordre refleksionen i denne korte tid?
* I hvilket omfang er I gode til at udfordre hinanden – til at ”ikke være ens”?